SPRÁVA KOMISIE EURÓPSKEMU PARLAMENTU A RADE O GARANČNOM FONDE A JEHO RIADENÍ V ROKU 2011 /* COM/2012/0399 final */





OBSAH 1........... Úvod.............................................................................................................................. 3 2........... Finančný Stav fondu k 31. decembru 2011..................................................................... 3 2.1........ Finančné toky fondu....................................................................................................... 3 2.2........ Dôležité transakcie:......................................................................................................... 5 2.3........ Významná transakcia po dátume nahlasovania................................................................. 5 2.4........ Predkladanie účtov......................................................................................................... 5 2.4.1..... Základ pre zostavenie finančných výkazov....................................................................... 6 2.4.2..... Zmeny v účtovných zásadách.......................................................................................... 6 2.4.3..... Vplyv zmien v účtovných zásadách.................................................................................. 6 2.4.4..... Finančný výkaz fondu pred konsolidáciou k 31. decembru 2011...................................... 6 2.4.5..... Garančný fond: súvaha pred konsolidáciou...................................................................... 7 2.4.6..... Garančný fond: výkaz hospodárskeho výsledku pred konsolidáciou................................. 9 3........... Platby do fondu a z fondu............................................................................................. 11 3.1........ Právny základ pre platby do fondu pochádzajúce zo všeobecného rozpočtu................... 11 3.2........ Prichádzajúce alebo odchádzajúce platby vo všeobecnom rozpočte počas rozpočtového roka 11 3.2.1..... Tvorba rezerv fondu..................................................................................................... 11 3.2.2..... Úrok z investícií likvidných aktív fondu.......................................................................... 11 3.2.2.1.. Investičná politika......................................................................................................... 11 3.2.2.2.. Výkonnosť................................................................................................................... 12 3.2.2.3.. Výnosy z finančných operácií........................................................................................ 12 3.2.2.4.. Výdavky na finančné operácie....................................................................................... 13 4........... Záväzky fondu.............................................................................................................. 13 4.1........ Platobná neschopnosť.................................................................................................. 13 4.2........ Odmeňovanie Európskej investičnej banky.................................................................... 14 SPRÁVA KOMISIE EURÓPSKEMU PARLAMENTU A RADE O GARANČNOM FONDE A JEHO RIADENÍ V ROKU 2011 1. Úvod Nariadením Rady (ES, Euratom) č. 480/2009 z 25. mája 2009[1] (kodifikované znenie) sa zriadil Garančný fond pre vonkajšie opatrenia (ďalej len „fond“) s cieľom odškodňovať veriteľov Únie v prípade platobnej neschopnosti príjemcov úverov, ktoré poskytla alebo za ktoré sa zaručila Európska únia. V súlade s článkom 7 uvedeného nariadenia Komisia poverila Európsku investičnú banku (EIB) finančným riadením fondu na základe dohody medzi Spoločenstvom a EIB podpísanej 23. novembra 1994 v Bruseli a 25. novembra 1994 v Luxemburgu (ďalej len „dohoda“). Podľa článku 8 ods. 2 tejto dohody musí EIB každý rok do 1. marca zaslať Komisii výročnú správu o stave fondu a jeho riadení („výkaz o finančných výsledkoch“) a finančný výkaz fondu za predchádzajúci rok („výkaz o finančnom stave fondu“). Ďalšie podrobnosti o správe vzťahujúcej sa na rok 2011 možno nájsť v pracovnom dokumente útvarov Komisie. Okrem toho sa v článku 8 nariadenia vyžaduje, aby Komisia do 31. mája nasledujúceho roka zaslala Európskemu parlamentu, Rade a Dvoru audítorov správu o stave fondu a jeho riadení za každý rozpočtový rok. 2. Finančný Stav fondu k 31. decembru 2011 Finančný stav fondu je sumou všetkých finančných tokov od založenia fondu v roku 1994. 2.1. Finančné toky fondu Finančný stav fondu sa vykazuje v súlade s Medzinárodnými štandardmi finančného výkazníctva (IFRS) ku koncu rozpočtového roku 2011. Celková výška finančných prostriedkov fondu dosahovala 1 756 205 156,06 EUR (pozri oddiel 3 pracovného dokumentu útvarov Komisie: výkaz o finančnom stave fondu k 31. decembru 2011, ktorý poskytla EIB). Táto suma je súčtom tokov od momentu, keď bol fond založený: Garančný fond || Suma k 31.12.2011 || Suma k 31.12.2010 || Zmena rozpočtové platby do fondu || 3 384 734 500,00 || 3 124 564 500,00 || 260 170 000,00 čisté ročné zostatky z predchádzajúcich rokov || 802 354 046,04 || 760 201 245,08 || 42 152 800,96 spätné získanie platieb uskutočnených fondom v prípade platobnej neschopnosti || 576 705 008,19 || 576 705 008,19 || 0,00 ostatné záväzky (vrátane poplatkov za riadenie EIB) || 770 809,98 || 747 058,18 || 23 751,80 poplatky prijaté za oneskorené náhrady (v roku 2002) || 5 090 662,91 || 5 090 662,91 || 0,00 požiadavky na čerpanie zo zdrojov fondu || (477 860 856,19) || (477 860 856,19) || 0,00 postupné splátky do rozpočtu (vrátane mimoriadnych splátok do rozpočtu z dôvodu pristúpenia nových členských štátov) || (2 501 391 526,79) || (2 501 391 526,79) || 0,00 úprava oceňovania portfólia podľa oceňovania IFRS || (34 197 488,08) || (1 845 165,61) || (32 352 322,47) Účtovná hodnota fondu || 1 756 205 156,06 || 1 486 210 925,77 || 269 994 230,29 Účtovná hodnota fondu sa v roku 2011 zvýšila približne o 270 miliónov EUR. To možno vysvetliť týmto: Zvýšenia · Z rozpočtu sa prispelo do fondu sumou 260,17 milióna EUR (výška rezervy), aby sa výška prostriedkov vo Fonde upravila na cieľovú úroveň 9 %. · Čisté príjmy z finančných operácií dosiahli výšku 42,15 milióna EUR. Zníženia · Hodnota portfólia sa znížila o (32,3 milióna EUR) v dôsledku kolísania cien v súvislosti s finančnou krízou. · Hodnota fondu sa znížila o (0,024 milióna EUR) aj v dôsledku zodpovedajúceho zvýšenia poplatkov za riadenie vyplatených EIB. 2.2. Dôležité transakcie: (1) V januári 2011 sa príspevok z rozpočtu do fondu vypočítal v súlade s článkom 3 a článkom 5 nariadenia: V článku 3 nariadenia[2] sa stanovuje cieľová suma pre prostriedky vo fonde na úrovni 9 % z celkových splatných kapitálových záväzkov vyplývajúcich z každej operácie plus všetky nezaplatené úrokové pohľadávky. Podľa článku 5 nariadenia sa suma, ktorá sa má previesť z rozpočtu do fondu v roku n + 1, vypočítava na základe rozdielu medzi cieľovou sumou a hodnotou čistých aktív fondu ku koncu roka n – 1 vypočítanou na začiatku roka n. Aby sa suma vo fonde mohla upraviť na úroveň 9 % z celkových splatných kapitálových záväzkov, do rozpočtu na rok 2012 sa vložilo 260,17 milióna EUR ako príspevok do fondu. K 31. 12. 2010 cieľová suma predstavovala 1 745,63 milióna EUR, čo zodpovedalo 9 % celkových nesplatených zaručených operácií (19 395,86 milióna EUR). Rozdiel medzi cieľovou sumou a čistými aktívami fondu vo výške 1 485,46 milióna EUR k 31. 12. 2010 predstavoval 260,17 milióna EUR. Táto suma sa požadovala na tvorbu rezerv fondu na rok 2012 a bola schválená Radou a Európskym parlamentom v novembri 2011. Následne bola zaúčtovaná ako suma, ktorá má byť uhradená z rozpočtu do fondu. (2) Dňa 28. 2. 2011 bola z rozpočtu do fondu prevedená suma 138,88 milióna EUR ako suma zodpovedajúca tvorbe rezerv na rok 2011 (pozri podrobnosti v odseku 3.2.1 o tvorbe rezerv fondu). 2.3. Významná transakcia po dátume nahlasovania Dňa 20. februára 2012 bola z rozpočtu do fondu prevedená suma vo výške 260,17 milióna EUR ako suma zodpovedajúca tvorbe rezerv na rok 2012. 2.4. Predkladanie účtov Keďže sa Komisia rozhodla predkladať svoje účty v súlade s novými účtovnými pravidlami na základe zásad IPSAS[3]/IFRS, finančné výkazy fondu pred konsolidáciou boli takisto vyhotovené v súlade s týmito zásadami, ako je vysvetlené v pracovnom dokumente útvarov Komisie. 2.4.1. Základ pre zostavenie finančných výkazov Finančné výkazy fondu sa pripravili v súlade s účtovnými pravidlami, ktoré prijal účtovník Európskej komisie, a to najmä „účtovným pravidlom 11 – finančné aktíva a pasíva“[4]. 2.4.2. Zmeny v účtovných zásadách Vo finančných výkazoch za rok 2011 fond zmenil svoju účtovnú zásadu týkajúcu sa príspevkov. Podľa predchádzajúcej účtovnej zásady uplatňovanej do 31. decembra 2010 sa príspevky v súvahe fondu zaúčtovali, resp. odúčtovali k dátumu, ku ktorému Európska komisia prijala, resp. uskutočnila platby. Podľa novej účtovnej zásady uplatňovanej od 1. januára 2011 sa príspevky v súvahe fondu zaúčtujú, resp. odúčtujú k dátumu, ku ktorému sú splatné, resp. vymáhateľné v súlade s článkami 3, 4, 5 a 6 nariadenia. Táto zmena účtovnej zásady v prípade príspevkov poskytuje relevantnejšie informácie o súvahe fondu, keďže prijaté a uverejnené rozhodnutia o financovaní garančného fondu sú povinnými výdavkami z rozpočtu Európskej únie[5]. Zmena účtovnej zásady bola spätne uplatnená a porovnávacie informácie boli zodpovedajúcim spôsobom upravené. Zmena účtovnej zásady má za následok tieto úpravy v súvahe: Zvýšenie obežných aktív – neuhradených príspevkov o 260 170 000 EUR (údaje na porovnanie z roku 2010: zvýšenie obežných aktív – neuhradených príspevkov o 138 880 000 EUR). Zvýšenie pridelených príspevkov, ktoré zatiaľ neboli vyplatené, o 260 170 000 EUR (údaje na porovnanie z roku 2010: zvýšenie o 138 880 000 EUR). 2.4.3. Vplyv zmien v účtovných zásadách Zmeny nebudú mať žiadny vplyv na výkaz hospodárskeho výsledku ani na výpočet výšky rezerv. 2.4.4. Finančný výkaz fondu pred konsolidáciou k 31. decembru 2011 Finančný výkaz fondu pred konsolidáciou je pripravený tak, aby zahŕňal účtovné operácie, ktoré nie sú zahrnuté do finančného výkazu fondu pripraveného EIB (pozri pracovný dokument útvarov). Tieto operácie je potrebné zahrnúť vzhľadom na platobné neschopnosti, ku ktorým došlo od založenia fondu. Ak sa príjemca úveru garantovaného fondom dostane do platobnej neschopnosti, súvaha pred konsolidáciou by mala obsahovať akékoľvek nedoplatky plus úroky z omeškania a ostatné účtovné položky časového rozlíšenia[6] až do úplného splatenia dlžných súm fondu. Na konci roka teda bude existovať celý súbor finančných výkazov za fond, ktorý sa začlení do konsolidovanej súvahy EÚ. K 31. 12. 2011 neboli zaznamenané žiadne omeškané platby. Celková suma uvedená v súvahe pred konsolidáciou je teda 1 756 205 156,06 EUR. Významné zmeny v predkladaní účtovnej závierky sú vysvetlené v poznámkach, aby sa umožnilo zosúladenie číselných údajov s finančným výkazom EIB, ktorý je uvedený v pracovnom dokumente útvarov Komisie. 2.4.5. Garančný fond: súvaha pred konsolidáciou Súvaha pred konsolidáciou je prípravou súvahy pred jej začlenením do konsolidovaných finančných výkazov EÚ. Hlavné zmeny sú vysvetlené v poznámkach k súvahe. Súvaha: aktíva v EUR: || 2011 || 2010 OBEŽNÉ AKTÍVA || || Krátkodobé investície || 1 194 552 654,14 || 1 153 319 651,66 Portfólio AFS – náklady || 1 206 885 759,50 || 1 134 968 726,10 Portfólio AFS – aktuárske rozdiely || 913 066,98 || (1 355 359,96) Portfólio AFS – úprava na reálnu hodnotu || (34 189 857,13) || (1 888 129,14) Portfólio AFS – časové rozlíšenie || 20 943 684,79 || 21 594 414,66 Krátkodobé pohľadávky || 260 170 000,00 || 138 880 000,00 Iné || 260 170 000,00 || 138 880 000,00 Peňažné prostriedky a peňažné ekvivalenty || 301 482 501,92 || 194 011 274,11 Bežné účty || 1 340 446,23 || 1 426 322,04 Krátkodobé vklady – nominálne || 299 600 000,00 || 123 637 000,00 Vzniknuté úroky z krátkodobých vkladov || 542 055,69 || 155 055,48 Iné peňažné ekvivalenty – náklady || || 68 708 475,06 Vzniknuté úroky z iných peňažných ekvivalentov || || 84 421,53 || || Obežné aktíva spolu || 1 756 205 156,06 || 1 486 210 925,77 || || SPOLU || 1 756 205 156,06 || 1 486 210 925,77 Súvaha: pasíva v EUR: || 2011 || 2010 || || A. VLASTNÉ IMANIE || || Kapitál (garančný fond) || 987 277 788,12 || 623 172 973,21 Vyplatené príspevky || 727 107 788,12 || 484 292 973,21 Pridelené príspevky || 260 170 000,00 || 138 880 000,00 Rezervy || (34 197 488,08) || (1 845 165,61) Prvé použitie – reálna hodnota rezerv || (7 630,95) || 42 963,53 Zmeny reálnej hodnoty aktív AFS || (34 189 857,13) || (1 888 129,14) Akumulovaný prebytok/deficit || 760 201 245,08 || 821 618 687,47 Prevedené zostatky || 760 201 245,08 || 821 618 687,47 Hospodársky výsledok za rok || 42 152 800,96 || 42 517 372,53 Vlastné imanie spolu || 1 755 434 096,22 || 1 485 463 867,60 || || OBEŽNÉ ZÁVÄZKY || || Záväzky || 770 809,98 || 747 058,17 Iné || 770 809,98 || 747 058,17 Obežné záväzky spolu || 770 809,98 || 747 058,17 || || SPOLU || 1 756 205 156,06 || 1 486 210 925,77 Poznámky k súvahe · „Krátkodobé pohľadávky/iné“ obsahujú výšku rezervy na rok 2012, ktorá má byť uhradená z rozpočtu EÚ do fondu začiatkom roka 2012. Môže zahŕňať aj sumu požiadaviek na čerpanie z fondu, ktoré môžu byť prijaté z času na čas, vrátane kapitálu, úrokov a sankcií, ktoré majú byť prevedené do rozpočtu Európskej únie po uvoľnení záruky fondu. · Rozdiel v „akumulovanom prebytku“ vo vlastnom imaní v porovnaní s finančným stavom fondu uvedenom v pracovnom dokumente útvarov Komisie je vysvetlený postupným splácaním čerpaných prostriedkov a sankcií do fondu. · „Záväzky/iné“ v roku 2011 zahŕňajú províziu EIB za riadenie, poplatky za audit a časovo rozlíšené poplatky za spätné získanie splatné v prospech EIB po úhrade sankčných poplatkov do fondu. · V rokoch 2010 a 2011 Komisia nezaznamenala žiadne zníženia hodnoty v súvislosti so štátnymi alebo štátom garantovanými dlhopismi v portfóliu fondu. Nezaznamenala ani žiadne zníženia hodnoty štátnych alebo štátom garantovaných gréckych dlhopisov. · V dokumente útvarov Komisie sa nachádza analýza expozície fondu voči riziku štátneho dlhu v jednotlivých členských štátoch EÚ. 2.4.6. Garančný fond: výkaz hospodárskeho výsledku pred konsolidáciou Rovnakým spôsobom ako v súvahe sa pripraví výkaz hospodárskeho výsledku pred konsolidáciou, aby sa mohol začleniť do konsolidovaných účtov EÚ. Hlavné úpravy sú vysvetlené v poznámke k výkazu hospodárskeho výsledku pred konsolidáciou. Konsolidovaný výkaz hospodárskeho výsledku v EUR || 2011 || 2010 || || Výnosy z finančných operácií || 44 976 268,71 || 43 367 717,93 Úrokové výnosy || || Výnosy z úrokov z peňažných prostriedkov a peňažných ekvivalentov || 4 118 369,38 || 1 359 361,52 Výnosy z úrokov z aktív AFS || 40 771 673,71 || 40 351 233,09 Iné výnosy z úrokov || 86 225,62 || 80 574,54 Realizované zisky z predaja aktív AFS || || 1 576 548,78 Výdavky na finančné operácie || (2 823 717,61) || (850 345,40) Realizované straty z predaja aktív AFS || (1 940 019,61) || Iné finančné poplatky || (883 448,14) || (850 345,40) z toho: poplatky za riadenie || (739 809,98) || (715 037,50) Prebytok z neprevádzkovej činnosti || 42 152 800,96 || 42 517 372,53 || || Hospodársky výsledok za rok || 42 152 800,96 || 42 517 372,53 Poznámka k výkazu hospodárskeho výsledku pred konsolidáciou: „Iné finančné poplatky“ zahŕňajú províziu EIB za riadenie, poplatky za audit a časovo rozlíšené poplatky za spätné získanie splatné v prospech EIB po úhrade splatných sankčných poplatkov do fondu. 3. Platby do fondu a z fondu V tomto oddiele sú vysvetlené finančné toky, ktoré plynú do alebo z fondu. 3.1. Právny základ pre platby do fondu pochádzajúce zo všeobecného rozpočtu Nariadenie sa zmenilo a doplnilo v roku 2007[7] s cieľom zaistiť efektívnejšie využívanie rozpočtových prostriedkov tým, že tvorba rezerv fondu by sa uskutočňovala na základe zistenej sumy zaručených nesplatených úverov. Cieľovou sumou je 9 % nesplatených úverov a nesplatených zaručených úverov vrátane všetkých druhov krytých operácií (úvery EIB, úvery v rámci makrofinančnej pomoci a úvery Euratomu) mimo EÚ. Na základe rozdielu medzi cieľovou sumou a hodnotou čistých aktív fondu sa stanoví výška rezervy, ktorá sa prevedie z rozpočtového riadku 01040114 „Tvorba rezerv garančného fondu“ do fondu alebo, v prípade prebytku, prevod z fondu do rozpočtu. Suma vyhradená na financovanie fondu pochádza z rozpočtového riadku 01040114 „Tvorba rezerv garančného fondu“ v kapitole 4 (vonkajšie vzťahy). 3.2. Prichádzajúce alebo odchádzajúce platby vo všeobecnom rozpočte počas rozpočtového roka 3.2.1. Tvorba rezerv fondu Na základe nesplatených zaručených operácií k 31. decembru 2009 vo výške 16 360,73 milióna EUR sa do rozpočtového riadka 01040114 „Tvorba rezerv garančného fondu“ vo výkaze výdavkov všeobecného rozpočtu Európskej únie na rok 2011 vložila suma 138,88 milióna EUR. Táto suma sa z rozpočtu do fondu splatila 28. februára 2011 jedným prevodom. 3.2.2. Úrok z investícií likvidných aktív fondu 3.2.2.1. Investičná politika Likvidné aktíva fondu sa investujú v súlade so zásadami riadenia ustanovenými v prílohe k dohode, zmenenej a doplnenej dodatkovou dohodou č. 1 zo 17. a 23. septembra 1996, dodatkovou dohodou č. 2 z 26. apríla a 8. mája 2002 a dodatkovou dohodou č. 3 z 25. februára 2008 a dodatkovou dohodou č. 4 z 9. novembra 2010. Podľa týchto dohôd sa na krátkodobé investície (nepresahujúce jeden rok) musí použiť 20 % fondu. Tieto investície zahŕňajú cenné papiere s pohyblivou úrokovou mierou bez ohľadu na dátum ich splatnosti a cenné papiere s pevne stanovenou úrokovou mierou s maximálne jednoročnou zostávajúcou lehotou splatnosti bez ohľadu na ich pôvodnú lehotu splatnosti. Je to z toho dôvodu, že cenné papiere s pevne stanovenou úrokovou mierou sa uhrádzajú vo výške 100 % ich nominálnej hodnoty na konci lehoty ich platnosti, zatiaľ čo cenné papiere s pohyblivou úrokovou mierou sa zvyčajne môžu kedykoľvek predať za cenu blízku hodnote 100 %, a to bez ohľadu na čas, ktorý zostáva do ich splatnosti. Na udržanie rovnováhy medzi rôznymi nástrojmi poskytujúcimi požadovanú likviditu sa najmenej 100 miliónov EUR ponecháva v nástrojoch peňažného trhu, najmä v bankových vkladoch. Zoznam bánk oprávnených prijímať vklady schválili Komisia a EIB. Zoznam sa pravidelne reviduje so zreteľom na zmeny v hodnotení bánk. Všetky banky majú hodnotenie od agentúry Moody’s najmenej na úrovni stupňa P1 pre krátkodobé investície, alebo ekvivalentné hodnotenie od agentúry Standard & Poor’s alebo agentúry Fitch. Investície realizované týmito bankami sa riadia pravidlami, ktorých cieľom je zabezpečiť konkurenčnú návratnosť a vyhnúť sa koncentrácii rizika. 3.2.2.2. Výkonnosť V nepriaznivých hospodárskych podmienkach fond zrealizoval absolútny výnos + 0,7157 %. Finančné trhy v roku 2011 boli ovplyvnené najmä pokračujúcou krízou štátneho dlhu v Európe. Podmienky na finančnom trhu sa počas tohto leta prudko zhoršili vzhľadom na obavy súvisiace s verejným dlhom v eurozóne napriek diskusiám o rozšírení záchranného nástroja EÚ, zavedeniu stáleho krízového mechanizmu od polovice roku 2013 (ktorý sa nakoniec zaviedol od polovice roka 2012) a intenzívneho úsilia o vyriešenie finančných problémov Grécka. Rizikové prémie a úrokové sadzby štátnych dlhopisov v roku 2011 vzrástli najmä pre krajiny na periférii eurozóny. V dôsledku toho bola výkonnosť fondu počas roka veľmi nestála a bola výrazne ovplyvnená neistotou a nestálosťou, ktoré majú vplyv na finančné trhy. Portfólio zhoršilo svoju výkonnosť oproti referenčnej hodnote[8] o (138,85) bázických bodov (pozri oddiel 2.4 „Výkonnosť“ v dokumente útvarov Komisie) hlavne z dôvodu znižovania trhovej hodnoty gréckych dlhopisov v portfóliu[9]. 3.2.2.3. Výnosy z finančných operácií V roku 2011 dosiahli príjmy z úrokov z peňažných prostriedkov a peňažných ekvivalentov, bežných účtov fondu a cenných papierov celkovú výšku 44 976 268,71 EUR, a to v tejto štruktúre: Opis: || 2011 || 2010 Výnosy z úrokov z peňažných prostriedkov a peňažných ekvivalentov || 4 118 369,38 || 1 359 361,52 úroky prijaté z krátkodobých vkladov || 3 797 877,59 || 1 253 213,48 zmeny v úrokoch z krátkodobých vkladov || 302 578,68 || 91 363,69 úroky z bežných bankových účtov || 17 913,11 || 14 784,35 Výnosy z úrokov z aktív AFS || 40 771 673,71 || 40 351 233,09 úroky prijaté z portfólia k dispozícii na predaj || 41 853 323,85 || 39 633 686,93 zmeny v úrokoch z portfólia k dispozícii na predaj || (650 729,87) || 1 396 474,35 prémie / zrážky || (430 920,27) || (678 928,19) Príjem z pôžičiek cenných papierov || 86 225,62 || 80 574,54 Realizovaný zisk z predaja finančných aktív || - || 1 576 548,78 Úrok z finančnej investície likvidných aktív fondu || 44 976 268,71 || 43 367 717,93 Získané úroky sú zaznamenané vo výsledkoch rozpočtového roka. 3.2.2.4. Výdavky na finančné operácie Výdavky na finančné operácie dosiahli (2 823 717,61 EUR), pričom (1 940 019,61 EUR) sa týkalo strát z predaja aktív k dispozícii na predaj. Zvyšok zahŕňa poplatky EIB za správu (739 809,98 EUR), iné finančné poplatky (111 527,16 EUR) a poplatky za externý audit na (32 111,00 EUR). 4. Záväzky fondu Záväzky fondu zodpovedajú všetkým finančným záväzkom, ktoré má fond splatiť. 4.1. Platobná neschopnosť V roku 2011 neboli vznesené žiadne požiadavky na čerpanie z fondu z dôvodu platobnej neschopnosti. · Potenciálne požiadavky na čerpanie z garančného fondu v dôsledku platobnej neschopnosti Vzhľadom na zhoršujúcu sa situáciu v Sýrii, ktorá vyplýva z vážneho porušovania ľudských práv a základných slobôd, Rada pre zahraničné veci z 23. mája 2011 rozhodla pozastaviť všetky prípravy v súvislosti s novými programami bilaterálnej spolupráce a pozastaviť prebiehajúce bilaterálne programy so sýrskymi orgánmi v rámci nástroja európskeho susedstva a partnerstva (ENPI) a nástrojov MEDA. Okrem toho Rada vyzvala EIB, aby sa neschválila nové finančné operácie v Sýrii. Európsky parlament vo svojom uznesení zo 7. júla 2011 uvítal závery Rady, aby sa Sýrii uložili reštriktívne opatrenia, ako aj pozastavenie nových operácií EIB v tejto krajine. V tejto súvislosti sa Rada 14. novembra 2011 rozhodla zakázať vyplácanie platieb zo strany EIB v súvislosti s existujúcimi úverovými dohodami medzi Sýriou a EIB a pozastaviť zmluvy o technickej pomoci EIB pre štátne projekty v Sýrii. Toto rozhodnutie sa následne skonsolidovalo v rozhodnutí Rady 2011/782/SZBP z 1. decembra 2011 a nariadení Rady (EÚ) č. 36/2012 z 18. januára 2012. · Prípad po dátume nahlasovania 29. februára 2012 bola Komisia informovaná o tom, že približne 15,4 milióna EUR zo splátok úverov poskytnutých Sýrskej arabskej republike splatných v novembri a decembri 2011 bolo ešte stále nezaplatených. Fond by preto mohol očakávať prijatie žiadostí o pokrytie splátok v prípade týchto úverov v prvom polroku 2012, pokiaľ by banka nedostala sumy, ktoré dlhuje Sýrska arabská republika. 4.2. Odmeňovanie Európskej investičnej banky V druhej dodatkovej dohode k dohode podpísanej 26. apríla a 8. mája 2002 sa stanovuje, že odmeňovanie banky sa vypočíta tak, že pri každej z tranží aktív fondu sa použijú degresívne ročné sadzby poplatkov. Tieto odmeny sa vypočítavajú na základe ročných priemerných aktív fondu. Odmena banky na rok 2011 bola stanovená vo výške 739 809,98 EUR a bola zaznamenaná vo výkaze hospodárskeho výsledku a ako prírastky (záväzky) v súvahe. [1] Ú. v. EÚ L 145, 10.6.2009, s. 10 (ďalej len „nariadenie“). [2] V nariadení sa stanovuje, že operácie týkajúce sa pristupujúcich krajín kryté fondom zostávajú po dátume ich pristúpenia naďalej kryté zárukou EÚ. Od tohto dátumu však prestávajú byť vonkajšími opatreniami EÚ a sú kryté priamo všeobecným rozpočtom Európskej únie, a už nie fondom. [3] Medzinárodné účtovné štandardy pre verejný sektor (International Public Sector Accounting Standards – IPSAS). [4] Je založený na zrevidovaných štandardoch IAS 32 a 39 v podobe, v akej ich vydala IASB 18. decembra 2003, v dôsledku čoho sa nevzťahuje na vylúčené ustanovenia, ako sa stanovuje vo verzii IAS 39 schválenej Európskou komisiou dňa 19. novembra 2004. [5] Medziinštitucionálna dohoda (2006/C 139/01) medzi Európskym parlamentom, Radou a Komisiou o rozpočtovej disciplíne a riadnom finančnom hospodárení, Ú. v. EÚ L C 139, 14.6.2006, s. 1. [6] Medzi ostatné položky časového rozlíšenia patrí prípadný kurzový rozdiel, ktorý sa radí medzi ostatné záväzky (predovšetkým poplatky za spätné získanie splatné EIB). [7] Nariadenie Rady (ES, Euratom) č. 89/2007 z 30. januára 2007, ktorým sa mení a dopĺňa nariadenie Rady (ES, Euratom) č. 2728/94, ktorým sa zriaďuje Garančný fond pre vonkajšie opatrenia, Ú. v. EÚ L 22, 31.1.2007, s. 1. [8] V dôsledku nedostatočných ratingov dlhopisy Grécka a Portugalska nie sú zahrnuté do referenčnej hodnoty. [9] V dôsledku nedostatočných ratingov dlhopisy Grécka a Portugalska nie sú zahrnuté do referenčnej hodnoty.